
Elämäni otsikoita


- otteita hetkistä rakkaimmist


I Luku


On ensimmäinen päivä ansaittua kesälomaani. Ulkoilutan pientä shibakoiranpentuani vehreällä puistolla merenrannalla. Hauskuutan pentuani joka riehaantuu juoksemaan ympäriinsä fleksin päässä. Heittelen keppiä ja itsekin juoksen.


Kas, tuolla kävelee mies, jolla on basenji. Kiinnostukseni herää, sillä minullakin on ollut aikoinaan basenji. Päätän mennä tutustuttamaan pentuani tuohon koiraani. Lähestyn mies ja kysyn, saako pentuni tulla tutustumaan hänen koiraansa. Saan myöntävän vastauksen. Koirien taapaminen sujuu harvinaisen mukavasti. Jotenkin nämä tulevat oikein hyvin toimeen ja näillä on mukavaa. Jatkan matkaani.


Kas, jo seuraavana päivänä ulkona tuo samainen mies saapuu koiransa kanssa puistoon ja menen reippaasti tämän luo. Koirat leikkivät keskenään ja pääsen jo juttelemaan tämän miehen kanssa. Mies kysyy, voisimmeko ulkoiluttaa toistekin koiriamme yhdessä ja vastaan myöntävästi. Mies tuntuu todella mukavalta ja olen varovaisen iloinen uudesta tuttavuudesta. Jatkan matkaani. Huomenna tulemme tapaamaan toisemme uudestaan.


Viikon päästä kun näen matkan päästä tuon miehen ja saavun hänen luo, minulle tulee voimakas tunne, että tuo herrasmies on minulle tuttu, kuin olisin tuntenut hänet koko ikäni. Hätkähdän tuota tunnetta ja ajattelen, että ikäänkuin hän olisi minulle ollut läheinen jo aikaisemmista elämistäni, vaikken aivan varmuudella usko reinkarnaatioon. On niin levollinen ja turvallinen olo hänen kanssaan. Koiramme olivat jo nyt tässä vaiheessa kuin paita ja peppu.


Koko kesälomani ajan tapaamme päivittäin puistossa. Hän juttelee paljon ja hän on niin ihana, innostuva ja sympaattinen. Hänen kanssaan on todella kiva olla ja viettää yhteistä aikaa kesän heilutellessa vehreiden puiden lehtiä. Hänen nimensä on Petri.

***


Jälleen loman jälkeen takaisin töihin. Toimin tekstinkäsittelijänä, Petri työskentelee arkkitehdin töissä. Hän on muuttanut asumaan toiselle puolen kaupunkia, mutta olemme sopineet, että tapaamme edelleen ulkoilun ja kyläilyn merkeissä ja näin tapahtui. On niin ihanaa!


***


Olemme Petrin kanssa lähdössä kesäretkelle Harakan saareen, joka on pieni luonnon tilassa oleva saari, johon pääsee venekyydillä Kaivopuiston edestä. Viileä kesäinen tuuli puhaltelee raikkaasti, pieni aallokko keinuttaa venettä, matka saareen vesiteitse on lyhyt. Vene ankkuroituu puisen laiturin viereen. Astumme toiseen maailmaan. Saarella on neljä luonnonsuojelualuetta. Saaren kasvillisuus ja linnusto on vertaansa vailla.

